Frá því að krafa um að fólk framvísi staðfestingu um það sé ósmitað við komuna til landsins tók gildi hefur 1.600 slíkum vottorðum verið framvísað. Af þeim hafa 8 verið með virkt smit sem greinst hefur við sýnatöku.
Sóttvarnalæknir segir líklegt að búið sé að uppræta kórónuveiruna innanlands, það sé þó ekki öruggt.
Ekkert smit greindist í gær, hvorki innanlands né við landamærin. Fyrr í vikunni greindist svokallað suður-afrískt afbrigði veirunnar í fyrsta sinn.8 hafa greinst við landamærin þó þeir hafi framvísað neikvæðu PCR prófi.
Þetta segir okkur að neikvætt PCR próf, eða vottorð um það er ekki fullkomið til að halda veirunni frá þó að það sé árangursríkt að krefjast þessa vottorðs vafalaust. Það sem af er hafa 90 einstaklingar greinst með breska afbrigðið svokallaða, þar af eru 20 innanlandssmit eða fjölskyldumeðlimir sem tengjast nánum böndum þessum sem eru að greinast á landamærum, en við höfum ekki séð nánari dreifingu inn í landið. Einn hefur greinst með suður afríska afbrigðið svokallaða, það var fyrir 4 dögum síðan,
Enginn hefur greinst með brasilískt afbrigði veirunnar. Um 7.000 manns voru bólusettir í vikunni og annar eins fjöldi verður bólusettur í næstu viku. Í gær kláraðist bóluefnið áður en náðist að ljúka ætlaðri bólusetningu. Alma og Þórólfur töluðu bæði um mikilvægi þess að missa ekki dampinn í veirubaráttunni þrátt fyrir yfirvofandi hættu á eldgosi á Reykjanesskaga.
Við þurfum áfram að halda áfram að sýna samstöðu og yfirvegun í því sem nú gengur yfir,Ég held að við getum líka tekið Pollýönnu á þetta líka, og sagt að það er ljós í myrkrinu að staðan á faraldrinum er svona góð hér þegar við erum að takast á við þessar jarðhræringar. Það væri miklu verra ef við værum með mikinn faraldur í gangi og fengjum þetta svo í fangið.